stanford-oval/wikipedia huggingface dataset:
Maulana Sami-ul-Haq

Maulana Sami-ul-Haq vuonna 2017.
Maulana Sami-ul-Haq (1936 Akora Khattak, Pakistan – 2. marraskuuta 2018) oli pakistanilainen uskonnollinen johtaja, jota on sanottu myös "talibanien isäksi". Hänellä oli runsaasti kannatusta radikaalien islamistien keskuudessa, ja hän oli Talebania kannattavan Jamiat-e-Ulema Islam (JUI) -puolueen johtohahmo. Afganistanilaiset uskonjohtajat olivat vähän ennen Haqin kuolemaa esittäneet vetoomuksia, että hän vaikutusvaltansa avulla edistäisi rauhan saamista Afganistaniin.
Maulana puukotettiin kuoliaaksi kotonaan Rawalpindissa.
Aiheesta muualla

Sami ul-Haqin haastattelu (englanniksi)
Martin Munyanyi

Martin Munyanyi (3. tammikuuta 1956 – 15. toukokuuta 2022) oli zimbabwelainen roomalaiskatolinen piispa. Hänet vihittiin papiksi Gwerun hiippakuntaan 3. syyskuuta 1983 ja nimitettiin sen piispaksi 11. toukokuuta 2006. Piispaksi vihkiminen seurasi 26. elokuuta. Pääkonsekraattorina toimi Michael Dixon Bhasera, jota avustivat Robert Christopher Ndlovu ja Pius Alick Mvundla Ncube.
Magnus Pääjärvi

| Magnus Pääjärvi |
| --- | --- |

Henkilötiedot
Syntynyt: 12. huhtikuuta 1991 (ikä 33) Norrköping, Ruotsi
Kansalaisuus:   Ruotsi
Jääkiekkoilija
Lempinimi:  Maggu, Magi
Pelipaikka:  vasen laitahyökkääjä
Maila:  vasen
Pituus:  187 cm
Paino:  93 kg
Seura
Seura:  Malmö Redhawks
Sarja:  SHL
Pelinumero:  91
Pelaajaura
Pääsarjaura:  2007–
Aik. seurat:  Timrå IK (SEL) Edmonton Oilers (NHL) Oklahoma City Barons (AHL) St. Louis Blues (NHL) Chicago Wolves (AHL) Ottawa Senators (NHL) Lokomotiv Jaroslavl (KHL) Dinamo Moskova (KHL)
NHL-varaus:  10. varaus, 2009 Edmonton Oilers
KHL-varaus:  19. varaus, 2009 Lokomotiv Jaroslavl
Aiheesta muualla
paajarvi.com
Karl Magnus Pääjärvi-Svensson (s. 12. huhtikuuta 1991 Norrköping, Ruotsi) on ruotsalainen jääkiekkoilija, joka pelaa vasempana laitahyökkääjänä SHL-seura Malmö Redhawksissa. Hän on Edmonton Oilersin ensimmäisen kierroksen varaus vuodelta 2009 ja koko varaustilaisuuden kymmenes.
Pääjärvi-Svenssonin pelipaidassa lukee hänen sukunimestään ainoastaan Pääjärvi. Magnus käyttää Pääjärvi-sukunimeä suomalaisen äidinisänsä kunniaksi.
Ura

Pääjärvi-Svensson on Malmö Redhawksin kasvatti. Hän siirtyi kaudeksi 2007–2008 Timrå IK:hon ja nousi samana kautena Elitserien-joukkueeseen tehden debyyttinsä 27. syyskuuta 2007 ollen myös liigan kaikkien aikojen neljänneksi nuorin pelaaja. Pääjärven ensimmäinen maali syntyi 16. helmikuuta 2008 HV71:n Stefan Livin taakse. Hän pelasi ensimmäisellä kaudellaan 35 ottelua tehoin 1+2=3 vain 16-vuotiaana. Toisella kaudella hän pelasi 50 ottelua ja teki niissä tehot 7+10=17. Pääjärvi teki kaudella 2009–2010 tehot 12+17=29 ja oli Timrån sisäisen pistepörssin kolmas yhdessä Fredrik Hynningin kanssa. Pääjärvi oli myös ehdokkaana vuoden Elitserien-tulokkaaksi.
Hän teki kolmivuotisen tulokassopimuksen Edmonton Oilersin kanssa kesäkuussa 2010. NHL:n tulokaskaudellaan 2010–2011 Pääjärvi teki 80 runkosarjaottelussa tehot 15+19=34. Kesällä 2013 Pääjärvi-Svensson siirtyi St. Louis Bluesiin vaihdossa David Perroniin. 2015 kesällä Pääjärvi teki Bluesin kanssa yksivuotisen ja yksisuuntaisen jatkosopimuksen.
Blues laittoi Pääjärven tammikuussa 2018 vapaiden pelaajien listalle, josta Ottawa Senators poimi hänet.
Maajoukkue

| Mitalit | Mitalit | Mitalit |  |
| --- | --- | --- | --- |
|  Magnus Pääjärvi-Svensson Ruotsin paidassa. |  Magnus Pääjärvi-Svensson Ruotsin paidassa. |  Magnus Pääjärvi-Svensson Ruotsin paidassa. |  |
Maa:   Ruotsi
Miesten jääkiekko
| MM-kilpailut  | MM-kilpailut  | MM-kilpailut  |  |
|  Kultaa | Tanska 2018 | jääkiekko |  |
|  Hopeaa | Slovakia 2011 | jääkiekko |  |
|  Pronssia | Saksa 2010 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Tšekki 2008 | jääkiekko |  |
|  Hopeaa | Ottawa 2009 | jääkiekko |  |
|  Pronssia | Saskatchewan 2010 | jääkiekko |  |
Pääjärvi-Svensson on pelannut kahdet alle 18-vuotiaiden (2008 ja 2009) ja kolmet alle 20-vuotiaiden MM-kilpailut (2008, 2009 ja 2010). Alle 20-vuotiaiden MM-kisoista hänellä on kaksi hopeaa ja yksi pronssi. Hän oli vuoden 2010 kisoissa Ruotsin paras pistemies tehoilla 3+7=10 yhdessä Anton Rödinin kanssa, joka teki samat tehot. Vuotta aiemmin (2009) Pääjärvi oli Ruotsin toiseksi paras pistemies tehoilla 2+5=7. Hän oli alle 18-vuotiaiden MM-kisoissa 2009 Ruotsin paras pistemies tehoilla 6+6=12.
Magnus Pääjärvi-Svensson pelasi myös miesten MM-kilpailuissa keväällä 2010. Hän oli pronssia voittaneen Ruotsin joukkueen paras pistemies tehoilla 5+4=9. Pääjärvi oli myös koko kisojen pistepörssin kolmas. Hänen teholukemansa +8 oli kisojen paras ja Pääjärvi valittiin tähdistökentälliseen. Pääjärvi kuului Ruotsin joukkueeseen myös vuoden 2011 MM-kilpailuissa, joissa Ruotsi saavutti hopeaa. Hän teki Ruotsin ainoan maalin 6–1 Suomen eduksi päättyneessä loppuottelussa. Pääjärvi oli voittamassa Ruotsille MM-kultaa vuonna 2018.
Muuta

Magnusin isoveli Björn Svensson pelaa hyökkääjänä Timråssa. Veljesten isä Gunnar Svensson on entinen jääkiekkoilija ja Elitserien-valmentaja, joka toimii nykyään pelaaja-agenttina.
Tilastot

Pääjärvi-Svensson aloitti ammattilaisuransa Timrå IK:ssa.
Maule

Alue Chilen kartalla punaisella, pääkaupunki on merkitty suurennettuun karttaan ympyrällä.
Maulen alue on yksi Chilen viidestätoista hallinnollisesta alueesta. Sen virallinen järjestysnumero on VII ja  pääkaupunki Talca. Vuoden 2017 väestönlaskennassa alueella oli 1 044 950 asukasta ja sen pinta-ala on 30 296 neliökilometriä.
Aiheesta muualla

Kuvia tai muita tiedostoja aiheesta Maule Wikimedia Commonsissa
Chilen alueet
Aisén del General Carlos Ibáñez del Campo
Antofagasta
Araucanía
Arica-Parinacota
Atacama
Biobío
Coquimbo
Libertador General Bernardo O'Higgins
Los Lagos
Los Ríos
Magallanes y Antártica Chilena
Maule
Metropolitana de Santiago
Tarapacá
Valparaíso
Meng Hongwei

Meng Hongwei
Meng Hongwei (s. marraskuu 1953) on kiinalainen entinen poliitikko ja Interpolin johtaja vuosina 2016–2018. Hänen oli määrä toimia tehtävässä 2020 asti, mutta Interpol tiedotti pääjohtajan vaihtumisesta 7. lokakuuta 2018.
Meng nousi suureen kansainväliseen julkisuuteen lokakuussa 2018, kun hän katosi lähdettyään Interpolin toimipaikasta Ranskasta matkustaakseen Kiinaan. Nimettömiin lähteisiin perustuvan hongkongilaisen South China Morning Post -lehden uutisen mukaan Meng olisi viety kuulusteltavaksi rikosasiassa heti hänen saavuttuaan Kiinaan.
Mengin vaimoakin on uhkailtu, ja hän on Ranskan poliisin suojelussa.
Martin Miltopaeus

Martin (Mårten) Miltopaeus (8. marraskuuta 1631 Turku – 6. kesäkuuta 1679 Turku) oli kaunopuheisuuden professori, joka toimi myös Turun akatemian rehtorina.
Miltopaeuksen isä oli porvari Eskil Ruskiapää, jonka vastikenimi Miltopaeus on, ja äiti Elin Jakobintytär. Hän valmistui maisteriksi 
Turun akatemiasta 1653 ja toimi akatemian sihteerinä sekä filosofisen tiedekunnan apulaisena vuodesta 1658 ja sitten kaunopuheisuuden professorina vuodesta 1660. Akatemian rehtori hän oli 1671–1672.
Miltopaeus julkaisi laajan puhetaidon oppaan Institutiones oratoriae sekä latinan kielen kieliopin Synopsis grammaticae latinae. Häntä pidettiin taitavana ja valistuneena opettajana, joskin hänen aikalaisensa teologian professori Petrus Bång oli kiivaasti eri mieltä Miltopaeuksen kanssa ja varoitti ylioppilaita hänen "viettelevästä filosofiastaan ja turhista jaarituksistaan."
Miltopaeus oli naimisissa kaksi kertaa. Ensimmäinen puoliso on tuntematon, toinen oli Anna Thesleff.
Magnus Pehrsson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Karl Magnus Pehrsson
Syntymäaika: 25. toukokuuta 1976 (ikä 48)
Syntymäpaikka: Malmö, Ruotsi
Pelipaikka: keskikenttäpelaaja
Seura
Seura: Vélez CF
Tehtävä: Päävalmentaja
Junioriseurat
1982–1990: IFK Lidingö
Seurat
| Vuodet | Seura | O | (M) |
| 1991–1993 | IF Brommapojkarna | 2 | (0) |
| 1994–1996 | Djurgårdens IF | 62 | (4) |
| 1996 | → Bradford City | 1 | (0) |
| 1997–1998 | IFK Göteborg | 12 | (1) |
| 1999–2003 | Djurgårdens IF | 72 | (9) |
Valmennusura
2004–2005: Åtvidabergs FF (apuv.)
2006: IK Sirius
2008: GAIS
2009–2010: Aalborg BK
2011–2013: Djurgårdens IF
2013–2016: Viro
2017–2018: Malmö FF
2019: Kalmar FF
2023–: Vélez CF
 Seurajoukkueuran tilastot kattavat vain kansalliset sarjat.
Magnus Pehrsson (s. 25. toukokuuta 1976) on ruotsalainen jalkapallovalmentaja ja entinen keskikenttäpelaaja. Kesästä 2023 lähtien hän on toiminut espanjalaisen Vélezin päävalmentajana.
Ura pelaajana

Junioritasolla IFK Lidingössä ja IF Brommapojkarnassa oppinsa hankkinut Pehrsson pelasi urallaan IFK Göteborgin, Bradford City AFC:n ja Djurgårdens IF:n joukkueissa. Loukkaantumiset pilasivat Pehrssonin pelivuodet ja hän joutui ripustamaan nappulakengät naulaan lopullisesti maaliskuussa 2003.
Ura pelaajana > Meriitit pelaajana

Ruotsin mestaruus: 2002
Ruotsin Cup: 2002
Ura valmentajana > Meriitit valmentajana

Ruotsin mestaruus: 2017
Ruotsin cup
Hopeaa 2005 (apuv.), 2018
Tanskan cup
Hopeaa 2009
Martin Havlát

| Martin Havlát |
| --- | --- |

Henkilötiedot
Syntynyt: 19. huhtikuuta 1981 (ikä 43) Mladá Boleslav, Tšekkoslovakia
Kansalaisuus:   Tšekki
Jääkiekkoilija
Lempinimi:  Mach 9
Pelipaikka:  oikea laitahyökkääjä
Maila:  vasen
Pituus:  187 cm
Paino:  91 kg
Sarja:  NHL
Pelinumero:  9
Pelaajaura
Pääsarjaura:  2000–2015
Seurat:  Ottawa Senators Chicago Blackhawks Minnesota Wild San Jose Sharks New Jersey Devils St. Louis Blues
NHL-varaus:  26. varaus, 1999 Ottawa Senators
| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Kultaa | Venäjä 2000 | jääkiekko |  |
|  Pronssia | Slovakia 2011 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Ruotsi 2000 | jääkiekko |  |
Martin Havlát (s. 19. huhtikuuta 1981 Mladá Boleslav, Tšekkoslovakia) on tšekkiläinen uransa lopettanut jääkiekkoilija, pelipaikaltaan oikea laitahyökkääjä. Havlátilla on tilillään harvinainen saavutus: hän voitti vuonna 2000 sekä nuorten että aikuisten MM-kultaa. Samaan on pystynyt myös suomalainen Kaapo Kakko.
Ura

Havlát aloitti jääkiekkoilun viisivuotiaana ja kehittyi nopeasti nopeaksi luistelijaksi. Vuonna 1998 hän siirtyi Tšekin Extraligaan ja vuonna 2000 NHL:ään. Hän pelasi kaudesta 2000–2001 alkaen NHL:n Ottawa Senatorsissa, joka varasi hänet vuoden 1999 varaustilaisuuden ensimmäisellä kierroksella numerolla 26, yhteensä viisi kautta. Hyvien peliesityksiensä lisäksi hän on herättänyt huomiota ajoittaisella epäurheilijamaisella käytöksellään; kaudella 2003–2004 Havlát potkaisi Eric Cairnsia ja löi kaulaan Mark Recchiä.
Kesällä 2006 Havlát oli osana kolmen joukkueen kauppaa, jossa hänen lisäkseen hyökkääjä Bryan Smolinski siirtyi Ottawasta Chicago Blackhawksiin. Ottawaan muuttivat entiset San Jose Sharks -pelaajat Tom Preissing ja Josh Hennessy sekä Chicagon Michal Barinka. Chicagosta San Joseen siirtyi hyökkääjä Mark Bell.
2. heinäkuuta 2009 Minnesota Wild hankki Havlátin vain pari tuntia sen jälkeen, kun joukkueen slovakialainen huippulaituri Marián Gáborík oli jättänyt seuran siirtyessään New York Rangersiin. Havlát teki kuuden vuoden mittaisen ja peräti 30 miljoonan taalan arvoisen sopimuksen. Minnesotassa hän pelasi lopulta vain kaksi kautta. Kaudella 2010–2011 hän oli joukkueen paras pistemies, mutta Wild jäi ulos pudotuspeleistä kolmatta kertaa peräkkäin. Kauden jälkeen Havlát siirtyi San Jose Sharksiin pelaajakaupassa jossa Wild sai Dany Heatleyn.
Sopimus Sharksin kanssa oli nelivuotinen ja kokonaisarvoltaan 20 miljoonaa dollaria. Havlátin kaudet Sharksissa olivat työsulkukautta lukuun ottamatta rikkonaisia, loukkaantumisten takia. Kausi 2013–2014 päättyi suureen pettymykseen, kun Sharks hävisi Los Angeles Kingsille puolivälieräsarjan, jota se johti jo 3–0. Kauden jälkeen Havlátin sopimus ostettiin ulos ja hän siirtyi New Jersey Devilsiin yhden vuoden ja 1,5 miljoonan dollarin sopimuksella.
Matkamittari

Mekaaninen matkamittari nopeusmittarin yhteydessä.
Digitaalinen matkamittari nopeusmittarin yhteydessä.
Matkamittari eli odometri on kuljettua matkaa mittaava laite.
Autoissa on yleensä yhdistetty nopeus- ja matkamittari, joka mittaa kuljetun matkan renkaiden pyörimisestä. Matkamittarit ovat olleet aikaisemmin mekaanisia, mutta nykyään ne ovat yleensä elektronisia, ja niihin on liitetty vetoakselin pyörimistä tunnisteleva anturi.
Matkamuisto

Matkamuistokoju Lontoossa.
Matkamuisto on jokin esine, joka muistuttaa jostain asiasta tai matkasta. Matkamuisto saattaa olla esimerkiksi t-paita tai muki. Matkamuistoja ostetaan usein myös lahjaksi. Jotkut harrastavat pienten matkamuistojen, esimerkiksi postikorttien tai koriste-esineiden, keräilyä.
Esimerkiksi suosituimpia Ruotsista hankittavia matkamuistoja ovat taalainmaanhevoset.
Luke Shaw

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Luke Paul Hoare Shaw 
Syntymäaika: 12. heinäkuuta 1995 (ikä 29)
Syntymäpaikka: Kingston upon Thames, Englanti
Pelipaikka: vasen laitapuolustaja
Pituus: 178 cm 
Seura
Seura: Manchester United
Pelinumero: 23
Junioriseurat
2003–2012: Southampton
Seurat
| Vuodet | Seura | O | (M) |
| 2012–2014 | Southampton | 60 | (0) |
| 2014– | Manchester United | 191 | (3) |
Maajoukkue
| 2011 | Englanti U16 | 6 | (1) |
| 2011–2012 | Englanti U17 | 8 | (1) |
| 2013–2014 | Englanti U21 | 5 | (0) |
| 2014– | Englanti | 34 | (3) |
 Seurajoukkueuran tilastot kattavat vain kansalliset sarjat, päivitetty 29. toukokuuta 2024.  Maajoukkueuran tilastot päivitetty 17. heinäkuuta 2024.
Luke Paul Hoare Shaw (s. 12. heinäkuuta 1995 Kingston upon Thames) on englantilainen jalkapalloilija, pelipaikaltaan laitapuolustaja, joka edustaa Englannin Valioliigassa pelaavaa Manchester Unitedia.
Seurajoukkueura

Kingston upon Thamesista kotoisin oleva Shaw pelasi Southamptonin akatemia- ja reservijoukkueissa ennen edustusjoukkuedebyyttiään vuonna 2012. Media kutsui häntä "uudeksi Gareth Baleksi", joka tuli samasta junioriakatemiasta. Shaw herätti suurta kiinnostusta useissa englantilaisjoukkueissa kuten Arsenalissa, Chelseassa ja Manchester Cityssä. 13. tammikuuta 2012 Southamptonin manageri Nigel Adkins kertoi, että Shaw ei ole myytävänä:
»"Luke Shaw on iso osa tulevaisuuden suunnitelmiamme. Meillä ei ole mitään kiinnostusta, uskotko minua, päästä ketään nuorista pelaajistamme siirtymään; me haluamme heidät edustusjoukkueeseen Valioliigaan pelaamaan Southamptonissa."»
Shaw debytoi Southamptonin edustusjoukkueessa 28. tammikuuta 2012 FA Cupin neljännellä kierroksella uusintaottelussa Millwallia vastaan.
Kesällä 2012 hänet nostettiin Englannin valioliigaan nousseeseen edustusjoukkueeseen. 5. marraskuuta 2012 Shaw debytoi Valioliigassa vieraspelissä West Bromwich Albionia vastaan tullessaan Danny Foxin tilalle. Hän pelasi ensimmäistä kertaa täydet minuutit seuraavassa ottelussa Swansea Cityä vastaan. Hän pelasi kaikkiaan 25 valioliigaottelua kaudella 2012–2013 ja 35 ottelua kaudella 2013–2014.
Kesällä 2014 Shaw siirtyi Manchester Unitediin yli 26 miljoonan punnan siirtosummalla. Hän kärsi kaudella 2014–2015 useista loukkaantumisista, ja pelasi vain 16 valioliigaottelua. Hän ehti pelata kaudella 2015–2016 vain viisi valioliigaottelua ennen kuin mursi jalkansa syyskuun puolivälissä ja oli koko loppukauden sivussa.
Kauden 2016–2017 aluksi Shaw oli voittamassa FA Community Shieldiä. Hän pelasi samalla kaudella neljä ottelua Unitedin voittaessa Eurooppa-liigan ja kaksi ottelua seuran voittaessa Englannin liigacupin. Valioliigassa hän pelasi vain 11 ottelua, osasyynä kaksi kuukautta kestänyt nivusvamma. Kaudella 2018–2019 hän pelasi 29 ottelua Valioliigassa ja kahdeksan ottelua Mestarien liigassa. Kauden ensimmäisessä valioliigaottelussa Leicester Cityä vastaan hän teki liigauransa ensimmäisen maalin. Kaudella 2019–2020 hän pelasi Valioliigassa 24 ottelua ja Eurooppa-liigassa neljä ottelua. Seuraavalla kaudella hän pelasi 32 liigaottelua ja teki yhden maalin.  Hänet nimettiin sarjan tähdistöjoukkueeseen. Mestarien liigassa hän pelasi neljä ja Eurooppa-liigassa kuusi ottelua, mukaan lukien tappiollinen finaali.
Kaudella 2021–2022 Shaw kärsi vammoista, ja pelasi kaikkiaan 20 ottelua Valioliigassa ja viisi Mestarien liigassa. Kaudella 2022–2023 Shaw pelasi valioliigassa 31 ottelua, näistä kahdeksan keskuspuolustajana. Eurooppa-liigassa hän pelasi yhdeksän ottelua ja Unitedin voittamassa liigacupissa kolme peliä. Kaudella 2023–2024 hän oli lihasvamman vuoksi sivussa kentiltä elokuulta marraskuulle ja helmikuulta kauden loppuun. Hän pelasi 12 ottelua Valioliigassa, kaksi Mestarien liigassa ja yhden ottelun Unitedin voittamassa FA Cupissa.
Maajoukkueura

Shaw edusti Englannin alle 16-, 17 ja 21-vuotiaiden maajoukkueita. Ensimmäisen A-maaottelunsa hän pelasi Tanskaa vastaan maaliskuussa 2014. Hän pelasi MM-kilpailuissa 2014 ottelussa Costa Ricaa vastaan. Kesän 2021 EM-kilpailuissa hän istui ensimmäisen ottelun vaihdossa mutta pelasi sen jälkeen kaikissa otteluissa avauskokoonpanossa ja yhtä lukuun ottamatta täydet minuutit. Puolivälierässä Ukrainaa vastaan hän tuli vaihtoon 65. minuutilla Englannin johtaessa neljällä maalilla. Neljännesvälierässä Saksaa vastaan Shaw syötti Englannin ensimmäisen maalin sekä Ukraina-ottelussa toisen ja kolmannen maalin. Tappiollisessa loppuottelussa Italiaa vastaan hän teki ensimmäisen maaottelumaalinsa. MM-kilpailuissa 2022 Shaw pelasi avauskokoonpanossa Englannin kaikki viisi ottelua ja viimeistä alkulohko-ottelua lukuun ottamatta täyden peliajan. Alkulohko-ottelussa Irania vastaan hän syötti Englannin kuudesta maalista ensimmäisen. EM-kilpailuissa 2024 hän pelasi lihasvamman jälkeen ensimmäisen ottelunsa neljään ja puoleen kuukauteen tultuaan vaihdosta kentälle puolivälieräottelussa Sveitsiä vastaan. Hän tuli vaihdosta kentälle myös välierässä Alankomaita vastaan, ja oli avauskokoonpanossa tappiollisessa loppuottelussa Espanjaa vastaan.
Shaw on 17. heinäkuuta 2024 mennessä pelannut 34 A-maaottelua ja ollut niissä 28 kertaa avauskokoonpanossa. Kesän 2021 EM-kilpailuissa tekemänsä maalin jälkeen hän on onnistunut maalinteossa maaliskuussa 2022 ystävyysottelussa Sveitsiä vastaan ja syyskuussa 2022 Kansojen liigan ottelussa Saksaa vastaan.
Pelityyli

Shaw on pelityyliltään hyökkäävä laitapuolustaja ja hänen vahvuutensa ovat nopeudessa, kuljetuksissa, pallokontrollissa ja vapaapotkuissa. Trevor Brooking on kuvaillut Shawta "teknillisesti erittäin lahjakkaaksi".
Martin Mutumba

| 0 | 1 | 2 |
| --- | --- | --- |

Henkilötiedot
Syntymäaika: 15. kesäkuuta 1985 (ikä 39)
Syntymäpaikka: Tukholma, Ruotsi
Pelipaikka: hyökkääjä
Pituus: 178 cm
Lempinimi: Ronaldo
Seura
Seura: Väsby United
Pelinumero: 10
Junioriseurat
-1998   1999-2004: Vasalunds IF   AIK
Seurat
| Vuodet | Seura | O (M) |
| 2002-2004   2005-2007 2008- | AIK   FC Inter Turku   Väsby United | 10 (0)   58 (7) |
 Seurajoukkueuran tilastot kattavat vain kansalliset sarjat, päivitetty 27. lokakuuta 2007.
Martin Mutumba (s. 15. kesäkuuta 1985) on ruotsalainen jalkapalloilija, joka edustaa Superettanissa pelaavaa Väsby Unitedia. 177 senttimetriä pitkän Mutumban pelipaikka on hyökkääjä.
Mutumban ensimmäinen seura oli Vasalands IK, jonka juniorijoukkueesta hän siirtyi AIK:hon vuonna 1999. Kuuden AIK-kauden aikana hän sai kuitenkin peliaikaa vain kymmenen ottelun verran, ja siirtyi Suomeen, FC Interiin, vuonna 2005. Ensimmäisellä Suomen kaudellaan hän pelasi 16 liigaottelua ja teki niissä kaksi maalia. Toisella kaudella Mutumba sai enemmän vastuuta liigan häntäpäässä taistellessa Interissä. Tehot eivät kuitenkaan parantuneet. Mutumba teki yhden maalin 17 ottelussa. Kaudella 2007 Mutumba teki neljä liigamaalia 25 ottelussa. Maaleista kolme hän teki kotiottelussa FF Jaroa vastaan. Kauden päättymisen jälkeen Mutumba etsi uutta seuraa ollen espanjalaisen huippuseura Deportivo de La Coruñan, Hibernianin ja AIK:n testissä.  Loppujen lopuksi uusi seura löytyi Ruotsin Superettanin Väsby Unitedista.
Mutumba on pelannut Ruotsin juniorimaajoukkueissa 11 ottelua.
Aiheesta muualla

Mutumba Inter Turun sivuilla (Arkistoitu – Internet Archive)
Mutumba Veikkausliigan sivuilla (Arkistoitu – Internet Archive)
Matkan varrelta

Matkan varrelta kertoo erilaisten kohtaamisten merkityksestä arkipäivässämme.
Matkan varrelta (1985) on Maarit Nissilän kubistinen pronssiveistos Vähäheikkilässä. Kaksi hahmoa istuu penkillä: heistä on vaikea tietää, ovatko he juuri kohdanneet, vai kenties jo lähtemässä eri suuntiin. Teos sijaitsee osoitteessa Kupittaankatu 146 Osuuspankin palvelupisteen edustalla ja onkin Osuuspankin tilaama mäkitupalaisyhdistyksen aloitteesta.
Teos viittaa taiteilijan mukaan paikan historiaan, sillä mäkitupalaisten asuttamalla alueella on aiemmin ollut majatalotoimintaa. Siellä ihmiset ovat kohdanneet kukin reiteillään omiin päämääriinsä. Symboliikkaa korostaa vielä teoksen sijoittamispaikaksi valittu risteys. Matkan varrelta kertoo kohtaamisten merkityksestä arkipäivässämme.
Matti Myrsky

Matti Juhani Myrsky (18. toukokuuta 1953 Helsinki – 29. syyskuuta 2016 Joensuu) oli suomalainen oikeustieteilijä. Hän oli Itä-Suomen yliopistossa Joensuussa vero-oikeuden professori vuodesta 1998.
Urallaan hän työskenteli muun muassa korkeimmassa hallinto-oikeudessa, Suomen Akatemian tutkijana, Helsingin yliopistossa, Turun yliopistossa ja Vaasan yliopistossa.
Hän oli myös oikeustieteiden laitoksen johtajana vuosina 1998–2005 ja Joensuun yliopiston muutoksenhakulautakunnan puheenjohtajana vuodet 1998–2001.
Matti Mutikainen

Matti Olavi Mutikainen (29. lokakuuta 1930 Kurkijoki – 13. toukokuuta 2013 Helsinki) oli suomalainen yritysjohtaja, joka sai kauppaneuvoksen arvonimen.
Mutikaisen vanhemmat olivat varastonhoitaja Juho Mutikainen ja Emilia Nykänen ja puoliso vuodesta 1953 Airi Koponen. Mutikaine ntuli ylioppilaaksi Oulun yhteislyseosta 1951. Hän oli Kokoomuksen Nuorten Liiton ja Helsingin Kansallisliiton järjestösihteeri 1952–1956, Oy Mainos-TV-Reklam Ab:n myyntipäällikkö 1956–1961, Karjakunnan markkinointijohtaja 1961–1966, Oy ElektroHelios Ab:n, vuodesta 1975 Oy Electrolux-Yhtiöt Ab, toimitusjohtaja ja hallituksen jäsen 1966–1979 ja Oy Electrolux Ab:n pääjohtaja ja hallituksen varapuheenjohtaja 1980–1988. Mutikainen oli myös Oy Liesimyynnin toimitusjohtaja ja hallituksen jäsen vuodesta 1972. Sotilasarvoltaan hän oli reservin korpraali. Mutikainen sai kauppaneuvoksen arvonimen 1980.
Matti Mäkelä (täsmennyssivu)

Matti Mäkelä voi tarkoittaa seuraavia:
Matti Mäkelä (1951–2019), kirjailija ja esseisti
Matti Mäkelä (s. 1939), jalkapalloilija
Matti E. Mäkelä (1905–1995), tiedustelumies ja merisotahistorioitsija
Matti Mäkelä, kirjailija Esko Havumäen (1916–1994) käyttämä nimimerkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Mäkelä”, voi hakea sivunnimihaulla, laajalla sivunnimihaulla tai tekstihaulla.